স্টাফ রিপোর্টার ॥ বাহুবল উপজেলার হাজীপুর গ্রামে পুর্ব বিরোধের জের ধরে দুই দল লোকের সংঘর্ষে মহিলাসহ ১০ জন আহত হয়েছে। গতকাল শুক্রবার সকালে এ সংঘর্ষ হয়। আহতরা জানান, ওই গ্রামের ইউসুব আলীর সাথে আরজু মিয়ার জমিজমা নিয়ে বিরোধ চলে আসছে। এ বিরোধের জের ধরে উভয়পক্ষের লোকজন দেশীয় অস্ত্রশস্ত্র নিয়ে সংঘর্ষে জড়িয়ে পড়ে। এতে আহত হয় ১০জন। গুরুতর আহত অবস্থায় সফিক মিয়া (৩০), সুফিয়া (৪৫), পারভিন (৩০), ইমান আলী (৪৫), রাহেলা (৩৫), হাসনা খাতুন (৩০) ও নেহার (৩০)কে হবিগঞ্জ সদর হাসপাতালে ভর্তি করা হয়। এ ঘটনায় দুটি পক্ষের মধ্যে উত্তেজনা বিরাজ করছে।